किसानों का 6.28 करोड़ रुपए का भुगतान अटका
भास्कर संवाददाता | बुरहानपुर
मार्केटिंग सोसायटी की लेटलतीफी का खामियाजा किसानाें को भुगतना पड़ रहा है। जिले के 551 किसानों का 6.2876 करोड़ रुपए का भुगतान अटका हुआ है। 15 दिन से किसान रोज बैंक और सोसायटी में खाते चेक कर रहे हैं। खातों में राशि नहीं आने पर खरीदी केंद्र के चक्कर लगा रहे हैं।
रेणुका मंदिर रोड स्थित कृषि मंडी में 10 जनवरी से समर्थन मूल्य पर तुअर खरीदी शुरू हुई है। 55 दिन में 1126 किसानों से मार्केटिंग सोसायटी 22460.16 क्विंटल तुअर खरीद चुकी है। इनमें से 575 किसानों को 5.54 करोड़ रुपए का भुगतान हो गाया है। 23 फरवरी के बाद जिस किसान ने तुअर बेची, वो अब तक खरीदी केंद्र पर चक्कर लगा रहा है। करीब 551 ऐसे किसान हैं जिनका 6.28 करोड़ रुपए का भुगतान नहीं हो पाया है। जबकि केंद्र परिसर में 150 से अधिक किसानों की तुअर पड़ी है। आवक अधिक होने से अफसर भुगतान में देरी का कारण बता रहे हैं। दरियापुर के पृथ्वीराज चौहान ने 25 फरवरी को तुअर बेची थी, 10 दिन से चक्कर लगा रहे हैं लेकिन रुपए नहीं मिले।
50 गठान वारदाना आया
जिले में तुअर खरीदी का एक ही केंद्र है। दाम अधिक होने से यहां किसानों का झुकाव है। वारदाना कम होने से खरीद नहीं हो रही थी। मंगलवार को इंदौर से ट्रक में 40 गठान वारदाना आया। कुल 25 हजार बैग में तुलाई कर किसानाें की तुअर खरीदेंगे। 10 गठान सोमवार को आई थी।
तुअर बेचने के बाद भी क भुगतान के लिए मंडी के चक्कर लगा रहे हैं।
hin_Deva bho_Deva hin_Deva hin_Deva hin_Deva hin_Deva hin_Deva